Zimistanî  Çewlîg û Dêrsim girewtî binê tesîrê xo. Rîyê varayîşê vewre ra rayîrê bi desan dewan qefilyayî û mabên dîya perwerdeyî.
Çewlîg de çend rojî yo varayîşê vewre dewam keno. Netîceya varayîşî de rayîrê 175 dewan qefilîyayî. Kanîreş de vewre 50 santîmetreyî ra ravêrte. Qezayanê Kanîreş, Çêrme û Xorxol de semedê rojêke mabên dîya perwerdeyî. Dersîm de zî rîyê varayîşê vewre de rayîrê 144 dewan qefilîya. Hetê bînî ra rayîrê Dêrsim-Pilemûrîye- Erziromî rîyê mijî ra ame qefilnayene. Qezayanê Pilemûrîye, Qisle û Pulurî de mabên dîya perwerdeyî.
